**Poezia**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezia e mireasma

Cerului jos pe pământ

La mulți e catapeteasma

Dintre floare și cuvânt

Poezia este visul

Cel frumos pe care-l ai

Să vezi însuți paradisul

Și tu ca să intrii-n rai

În Hristos să fii lumină

Sare să fii pe pământ

Să fii steaua cea senină

Luminată prin cuvânt

Prin Cuvântul Creator

De cuvinte și de stele

El chiar— Domnul domnilor

Raza visurilor mele

Poezia e suspinul

După tot ce ai pierdut

Noi însă— l-avem pe Fiul

Celui sfânt și nevăzut

El ne ține și veghează

Noi să nu ne rătăcim

Păstrând inima aici trează

Numele să-i proslăvim

Poezia e Cuvântul

Cel mai plin de gingășie

Ce-a-ntocmit aici pământul

Să-nflorească-n veșnicie

5-01-2016 Cluj—Napoca